Informácia o poplatkoch v materských školách a školskom klube detí pri základných školách a v zariadeniach školského spravovania pri základných a materských školách v zriaďovateľskej pôsobnosti MČ Bratislava- Rača od 1.1.2023
V zmysle VZN Mestskej časti Bratislava- Rača č.9/2022 z 15.12.2022, o určení výšky príspevku a spôsobe jeho platby na čiastočnú úhradu nákladov v školách a školských zariadeniach sú od 1.1.2023 poplatky nasledovné:
1. Výška príspevku v materskej škole a v školskom klube detí:
a) v materskej škole je príspevok vo výške 57,00 €/mesiac,

b) počas obmedzenej prevádzky počas letných prázdnin je príspevok vo výške 85 €/mesiac
c) v školskom klube detí je príspevok vo výške 44,00 €/mesiac.
Za tretie dieťa a každé ďalšie dieťa, ktoré navštevuje materskú alebo základnú školu v zriaďovateľskej pôsobnosti mestskej časti Bratislava-Rača, zákonný zástupca mesačný príspevok neuhrádza.
2. Výšku stravného na jedno jedlo určujú finančné pásma podľa vekových kategórií stravníkov, ktoré sú stanovené Ministerstvom školstva, vedy, výskumu a športu Slovenskej republiky.
a) Výška stravného na jedno jedlo:
• v materskej škole zodpovedá 3.finančnému pásmu, t. j. spolu 2,10 €/deň
(suma zahŕňa desiatu, obed, olovrant)
• v základnej škole 3.finančnému pásmu, t. j:
• 1,70 € / 1.stupeň
• 1,90 € / 2.stupeň
b) Výška príspevku na režijné náklady je:
• 14,- € / mesiac v materskej škole
• 14,- €/ mesiac v základnej škole
V prípade možnosti čerpať štátnu dotáciu na jedno dieťa a deň sa reálne náklady zákonných zástupcov na stravné znížia o túto sumu.

Výška stravného pre iných stravníkov (cudzí stravníci, zamestnanci) je 5,33 €. Z toho cena na nákup potravín je 2,40 € a režijné náklady 2,93 € (zamestnanci hradia príspevok na stravné v zmysle § 152 ods. 3 Zákonníka práce).